Väikseim laost eemaldatav kogus võib olla 1 tonn, välja arvatud viimane osa ladustatud toodangust, mis võib olla väiksem kui 1 tonn. Lepingupool peab teavitama PRIA 5 tööpäeva ette kuupäevast, millal ta kavatseb toodangu laost eemaldada. Kui PRIA-t  ei teavitata toodangu laost eemaldamisest vähemalt 5 tööpäeva ette, siis toetust makstakse vaid tõestatud ladustusperioodi eest. Lõppmakse puhul arvestatakse summast maha trahvid ning ettemaksena juba makstud osa toetusest ning vabastatakse ettemaksutagatis. Kui trahvid ja ettemaksena makstud osa toetusest kokku moodustavad suurema summa kui lõppmakse, siis esitab PRIA lepingupoolele ettekirjutuse selle vahe tasumiseks. Juhul kui seda ettekirjutust ei täideta, peetakse kinni ettemaksutagatis ettekirjutuses  näidatud summas. Kui tegemist on deposiittagatisega, vähendatakse tagatist ettekirjutuse summas. Pangagarantii puhul esitatakse nõue pangale ettekirjutuses näidatud summa tasumiseks. Toetus makstakse välja 120 päeva jooksul alates abitaotluse esitamisest tingimusel, et toetuse saamise õiguse tingimused on täidetud. Kui toetuse saamise õiguse ametlik läbivaatamine on pooleli, ei tehta väljamakset enne õiguse tunnustamist.